**Ministru kabineta noteikumu projekta “Grozījumi Ministru kabineta 2009. gada 10. marta noteikumos Nr.221 “Noteikumi par elektroenerģijas ražošanu un cenu noteikšanu, ražojot elektroenerģiju koģenerācijā”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Deklarācija par Māra Kučinska vadītā MK iecerēto darbību paredz OIK nepaaugstināšanu virs 26,79 EUR/MWh. Ministru kabineta noteikumu projekts “Grozījumi Ministru kabineta 2009. gada 10. marta noteikumos Nr.221 “Noteikumi par elektroenerģijas ražošanu un cenu noteikšanu, ražojot elektroenerģiju koģenerācijā”” (turpmāk – noteikumu projekts) izstrādāts, pamatojoties uz Ministru kabineta 2017.gada 22. septembra rīkojuma Nr. 530 ,,Par konceptuālo ziņojumu “Kompleksi risinājumi elektroenerģijas tirgus attīstībai”” (turpmāk – rīkojums Nr. 530) 10.1. punktu, kurš paredz, ka Ministru kabineta 2009. gada 10. marta noteikumos Nr.221 “Noteikumi par elektroenerģijas ražošanu un cenu noteikšanu, ražojot elektroenerģiju koģenerācijā”” (turpmāk – Noteikumi Nr. 221) tiek veikti grozījumi nolūkā noteikt kārtību, kādā komersanti, kuri saņem garantētu maksu par koģenerācijas elektrostacijā uzstādīto elektrisko jaudu un kuru uzstādītā elektriskā jauda ir lielāka par 100 MW, 2017.gadā var daļēji atteikties no atlikušajā atbalsta periodā garantētās maksas par koģenerācijas elektrostacijā uzstādīto jaudu, par to saņemot vienreizēju maksājumu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ņemot vērā vēsturiskās tiesības elektroenerģijas ražotājiem pārdot saražoto elektroenerģiju obligātā iepirkuma ietvaros, laika posmā no 2008. gada līdz 2016. gadam obligātā iepirkuma komponente (turpmāk – OIK) pieauga no 9,30 EUR/MWh līdz 38,63 EUR/MWh. Ņemot vērā ilgtermiņa OIK prognozes, t.sk. vidējās vērtības pieaugumu līdz pat 40,52 EUR/MWh 2019. gadā un 40,98 EUR/MWh 2020. gadā, sākot ar 2014. gadu[[1]](#footnote-1), izmantojot valsts budžeta līdzekļus, OIK vidējā vērtība elektroenerģijas galalietotājiem tiek saglabāta 26,79 EUR/MWh apmērā.Izmantojot līdzšinējo pieeju OIK ierobežošanai, 2019. gadā valsts budžetā pietrūkst līdzekļu vairāku desmitu milj. EUR apmērā. Tādēļ Ministru kabinets, pieņemot rīkojumu Nr. 530, ir atbalstījis risinājumu, kura ietvaros ir iespēja būtiski samazināt valsts budžeta līdzekļus OIK finansēšanas vajadzībām (no 80,03 milj. EUR 2018. gadā līdz 9,08 milj. 2019. gadā un 9,68 milj. EUR 2020. gadā pēc naudas plūsmas principa), lielāku līdzekļu daļu novirzot vispārējām budžeta vajadzībām. Turklāt, šī risinājuma ietekmē tiks samazināta vidējā OIK vērtība līdz 25,79 EUR 2018.-2019. gadā un 24,92 EUR 2020. gadā.Noteikumu projekts paredz uz Elektroenerģijas tirgus likuma 28.1 otrās daļas pamata izdoto un šobrīd spēkā esošo nosacījumu precizēšanu attiecībā uz kārtību kādā veicama garantētā maksa par koģenerācijas stacijā uzstādīto elektrisko jaudu kopsakarā ar kārtību kādā komersanti var atteikties no tiesībām saņemt garantētu maksu par koģenerācijas stacijā uzstādīto elektrisko jaudu nolūkā samazināt atbalstu lielajām koģenerācijas stacijām (ar uzstādīto elektrisko jaudu virs 100MW) un vienlaikus līdz atbalsta perioda beigām šīm stacijām saglabājot līdzšinējos darbības nosacījumus. Līdzšinējā horizontālā kārtība, kādā komersanti var atteikties no valsts atbalsta elektroenerģijas ražošanai, nav efektīva.Tādēļ, lai vidēja un ilgtermiņa perspektīvā nodrošinātu ilgtspējīgu finansējumu OIK vajadzībām, kā arī vispārējām budžeta vajadzībām, ar šo noteikumu projektu tiek paredzēts, ka komersanti, kuri saskaņā ar Elektroenerģijas tirgus likuma 28.1 pantu saņem garantētu maksu par koģenerācijas elektrostacijā uzstādīto elektrisko jaudu, un kuru uzstādītā elektriskā jauda ir lielāka par 100 MW, 2017.gadā var pieteikties vienreizējam maksājumam, kas sastāv no 75% no atlikušajā atbalsta periodā saņemamās garantētās maksas par koģenerācijas elektrostacijā uzstādīto elektrisko jaudu. Turklāt, šī maksa tiek diskontēta ar 9% diskonta faktoru[[2]](#footnote-2), par 262,01 milj. EUR samazinot valsts ilgtermiņa saistības pret attiecīgajām koģenerācijas elektrostacijām, ja uz vienreizējā maksājuma saņemšanu piesakās visas nosacījumiem atbilstošās elektrostacijas.Attiecīgi, ja komersanta iesniegto pieteikumu par vienreizējā maksājuma saņemšanu, kas sastāv no trim ceturtdaļām no atlikušajā atbalsta periodā saņemamās garantētās maksas par koģenerācijas elektrostacijā uzstādīto elektrisko jaudu, atzīs par atbilstošu šā noteikuma projekta nosacījumiem, tad Ministru kabinets, ņemot vērā deleģējumu, pieņems lēmumu, kurš būs administratīvais akts. Ekonomikas ministrijas kompetencē būs sagatavot lēmuma projektu Administratīvā procesa likuma noteiktajā kārtībā, kuru iesniegs izskatīšanai Ministru kabinetam. Ministru kabineta lēmums par vienreizējas garantētās maksas par koģenerācijas elektrostacijā uzstādīto elektrisko jaudu izmaksu tiks pieņemts ievērojot Administratīvā procesa likumā noteiktās prasības par administratīvo aktu izdošanu, spēkā stāšanos un apstrīdēšanu.Būtiski, ka noteikumu projekts paredz nosacījumu, ka risinājums īstenojams attiecībā uz tām koģenerācijas elektrostacijām, kuru kapitālieguldījumu iekšējās peļņas norma visā atbalsta periodā pirms vienreizēja maksājuma saņemšanas nepārsniedz 9% un ir aprēķināta atbilstoši ar Eiropas Komisiju saskaņotiem nosacījumiem valsts atbalsta lietas SA.43140 (2015/NN) – *“Atbalsts elektroenerģijas ražotājiem”* ietvaros, tādējādi nodrošinoties, ka risinājumu izmanto koģenerācijas elektrostacijas, kas nav pārsubsidētas. Turklāt, tā kā saskaņā ar Ministru kabineta rīkojumu Nr. 530 vienreizējais maksājums tiks segts no AS “Latvenergo” pamatkapitāla samazināšanas, kopējais ilgtermiņa valsts atbalsta saistību samazinājums līdz 2028. gadam sasniegs 716,29 milj. EUR.Tajā pašā laikā līdztekus vienreizējam maksājumam no 2018.gada 1.janvāra līdz atbalsta perioda beigām attiecīgās koģenerācijas elektrostacijas turpinās saņemt garantēto maksu par koģenerācijas elektrostacijā uzstādīto elektrisko jaudu 25 % apmērā no aprēķinātās jaudas komponentes, vienlaikus atlikušajā atbalsta periodā nodrošinot staciju darbību atbilstoši līdzšinējiem nosacījumiem.Ar noteikumu projektu tiek noteikts, ka Ministru kabinets, balstoties uz Ekonomikas ministrijas izvērtējumu un sagatavoto lēmuma projektu, pieņem lēmumu par vienreizējā maksājuma veikšanu attiecībā uz garantēto maksu par koģenerācijas elektrostacijā uzstādīto elektrisko jaudu.Ņemot vērā, ka noteikumu projektā piedāvātās regulējuma izmaiņas skar valsts atbalsta jautājumus, Ekonomikas ministrija, izpildot rīkojuma Nr. 530 11.2. apakšpunktu, 2017. gada 20. septembrī lūdza Finanšu ministriju informēt Eiropas Komisiju par šī risinājuma īstenošanu. Līdz ar to noteikumu projektā paredzētais Ministru kabineta lēmums (Noteikumu Nr. 221 56.26 punkts) pieņemams pēc pozitīva Eiropas Komisijas atzinuma saņemšanas par konceptuālā ziņojuma “Kompleksi pasākumi elektroenerģijas tirgus attīstībai” 4. risinājumu.Tādējādi, veicot noteikumu projektā paredzētās darbības 4. risinājuma īstenošanai tiks ievēroti visi no valsts atbalsta lietas SA.43140 (2015/NN) – *“Atbalsts elektroenerģijas ražotājiem”* izrietošie nosacījumi. Vienlaikus ar šo noteikumu projektu tiek paredzēts, ka koģenerācijas elektrostacijas, kas ir pieslēgtas pārvades sistēmai un ir saņēmušas tiesības pārdot saražoto elektroenerģiju obligātā iepirkuma ietvaros un kuru uzstādītā elektriskā jauda ir lielāka par četriem megavatiem, ir tiesīgas samazināt koģenerācijas elektrostacijas vai atsevišķas tās iekārtas uzstādītās elektriskās jaudas izmantošanas stundu skaitu gadā par 25%, ja iepriekšējos gados elektriskās jaudas izmantošanas stundu skaits gadā ir pārsniedzis 1200 stundas, bet ne vairāk par iepriekšējos gados izveidoto un neizmantoto jaudas izmantošanas stundu uzkrājumu. Šī elastība tiek paredzēta ar nolūku, lai ierobežotā kārtā optimizētu garantēto maksu saņemošo koģenerācijas elektrostaciju izmaksu efektivitāti, tas ir, veicinātu to darbību ekonomiski labvēlīgos tirgus apstākļos, vienlaikus nodrošinot kopējā pienākuma izpildi atlikušajā atbalsta periodā.Ar noteikumu projektu tiek precizēta Noteikumos Nr.221 iekļautā kārtība, kā tiek segtas obligātā iepirkuma izmaksas un izmaksas, ko veido maksājumi par uzstādīto elektrisko jaudu, atbilstoši 2016.gada 23.novembrī Saeimā pieņemtajam likumam “Grozījumi Elektroenreģijas tirgus likumā”, kas stājās spēkā 2017.gada 1.septembrī. |
| 3. | Projekta izstrādē iesaistītās institūcijas | Projekts šo jomu neskar. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Sabiedrības mērķgrupas, kuras tiesiskais regulējums ietekmē vai varētu ietekmēt | Ražotāji, kas izmantos tiesības pieteikties valsts garantētās maksas par koģenerācijas elektrostacijā uzstādīto elektrisko jaudu saistību samazināšanai, saņemot vienreizēju diskontētu maksājumu.Visi elektroenerģijas galapatērētāji, ņemot vērā OIK izmaksu samazinājumu. |
| Tiesiskā regulējuma ietekme uz tautsaimniecību un administratīvo slogu | Grozījumu rezultātā tiks samazināts valsts atbalsts elektroenerģijas ražotājiem, kas saņem garantēto maksu par elektrostacijā uzstādīto elektrisko jaudu, vienlaikus nodrošinot elektroenerģijas galapatēriņa izmaksu pazemināšanos un iespēju daļu no iepriekš valsts atbalstam izmantotiem budžeta līdzekļiem novirzīt vispārējām budžeta vajadzībām. |
| Administratīvo izmaksu monetārs novērtējums | Projekts šo jomu neskar |
| Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2017. gads** | Turpmākie trīs gadi (*euro*) |
| **2018. gads** | **2019. gads** | **2020. gads** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| * 1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi
 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
|  |  |  |  |  |  |
| 2. Budžeta izdevumi: | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  |  |  |  |
|  |  |  |  |
|  |  |  |  |
| 5. Precizēta finansiālā ietekme: | X |  |  |  |  |
| 5.1. valsts pamatbudžets |  |  |  |  |
| 5.2. speciālais budžets |  |  |  |  |
| 5.3. pašvaldību budžets |  |  |  |  |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Skat. konceptuālo ziņojumu “Kompleksi pasākumi elektroenerģijas tirgus attīstībai”, kas apstiprināts ar 2017.gada 22.septembra Ministru kabineta rīkojumu Nr.530. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Noteikumu projekts ir sagatavots, lai īstenotu Ministru kabineta atbalstītajā konceptuālajā ziņojumā "Kompleksi pasākumi elektroenerģijas tirgus attīstībai" iekļauto 4. risinājuma variantu.Saskaņā ar likumprojektu “Par valsts budžetu 2018. gadam” un likumprojektu “Par vidēja termiņa budžeta ietvaru 2018., 2019. un 2020. gadam” Ekonomikas ministrijas budžeta apakšprogrammā 29.02.00 “Elektroenerģijas lietotāju atbalsts” ir paredzēts finansējums obligātā iepirkuma komponentes vidējā līmeņa ierobežošanai, energoietilpīgo uzņēmumu atbalsta finansēšanai, aizsargāto lietotāju atbalsta finansēšanai un administrēšanas izdevumiem 2018. gadā 89 314 340 euro, 2019. gadā 18 237 801 euro un 2020. gadā 18 835 506 euro apmērā. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Nav plānotas izmaiņas normatīvajos aktos. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Projekts šo jomu neskar. |
| 2. | Citas starptautiskās saistības | Projekts šo jomu neskar . |
| 3. | Cita informācija | Noteikumu projekts ievēro EK paziņojumā “Kopienas pamatnostādnes par valsts atbalstu vides aizsardzībai” (ES OV C/82, 01.04.2008.) izklāstītos nosacījumus, atbilstoši kuriem atbalstu vides jomā var uzskatīt par saderīgu ar iekšējo tirgu saskaņā ar EK līguma 87.panta 3.punkta c) apakšpunktam.  |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrība informēta par noteikumu projekta izstrādi, ņemot vērā 2017. gadā notikušās konsultācijas par konceptuālo ziņojumu “Kompleksi pasākumi elektroenerģijas tirgus attīstībai”.  |
| 2. | Sabiedrības līdzdalība projekta izstrādē | Sabiedrība informēta par noteikumu projekta izstrādi, ņemot vērā 2017. gadā notikušās konsultācijas par konceptuālo ziņojumu “Kompleksi pasākumi elektroenerģijas tirgus attīstībai”. Konceptuālā ziņojuma saskaņošanas procesā piedalījās Latvijas Darba devēju konfederācija, Latvijas Tirdzniecības un rūpniecības kamera, Lauksaimnieku organizāciju sadarbības padome, Būvmateriālu ražotāju asociācija, Konkurences padome, Patērētāju tiesību aizsardzības centrs, AS “Augstsprieguma tīkls”, AS “Latvenergo”, AS “Sadales tīkls”, SIA “AJ Power”, SIA “Enefit”, SIA “Imlitex Latvija”, SIA “Interrao Latvia”, AS “Rīgas siltums”, SIA “Fortum Latvia” un SIA “Juglas jauda”. |
| 3. | Sabiedrības līdzdalības rezultāti | Sabiedrība kopumā atbalsta ar šo noteikumu projektu īstenojamo konceptuālā ziņojuma “Kompleksi pasākumi elektroenerģijas tirgus attīstībai” 4. risinājumu. Turklāt, atsevišķas organizācijas, piemēram, Lauksaimnieku organizāciju sadarbības padome, Latvijas atjaunojamo energoresursu federācija un Būvmateriālu ražotāju asociācija vēl konceptuālā ziņojuma starpinstitūciju saskaņošanas procesā ir mudinājusi 4. risinājuma īstenošanu. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ekonomikas ministrija. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta apstiprināšanas gadījumā netiek radītas jaunas valsts institūcijas. |
| 3. | Cita informācija | Normatīvā akta izpilde tiks nodrošināta esošo valsts institūciju funkciju ietvaros. |

Ministru prezidenta biedrs,

ekonomikas ministrs A.Ašeradens

Vīza:

valsts sekretārs J.Stinka

02.10.2017. 11:42

1820

A.Apaņuks, 67013009,

Andrejs.Apanuks@em.gov.lv

R.Meijers, 67013176,

Roberts.Meijers@em.gov.lv

1. 2013.gada 13.augusta Ministru kabineta sēdes protokola Nr.44., 156.§; 2014.gada 19.novembra Ministru kabineta sēdes protokola Nr.63., 23.§; 2015.gada 31.augusta Ministru kabineta sēdes protokola Nr.43., 2.§. [↑](#footnote-ref-1)
2. Noteikumu projektā izvēlētā vienreizējā maksājuma 9% diskonta faktora likme ir pamatota ar šī lieluma saikni ar kapitālieguldījumu iekšējās peļņas normu un to, ka valsts atbalsta lietā SA.43140 (2015/NN) – *“Atbalsts elektroenerģijas ražotājiem”* Eiropas Komisija ir saskaņojusi 9% iekšējās peļņas normas likmi. [↑](#footnote-ref-2)